2002/863/EY: Komission päätös, tehty 29 lokakuuta 2002, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Grönlannin, Uuden-Kaledonian, Costa Rican, Papua-Uuden-Guinean, Surinamen, Sveitsin, Mosambikin, Hondurasin, Kazakstanin ja Jugoslavian liittotasavallan osalta (ETA:n kannalta merkityksellinen teksti.) (tiedoksiannettu numerolla K(2002) 4100)



Virallinen lehti nro L 301 , 05/11/2002 s. 0053 - 0056



Komission päätös, tehty 29 lokakuuta 2002, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Grönlannin, Uuden-Kaledonian, Costa Rican, Papua-Uuden-Guinean, Surinamen, Sveitsin, Mosambikin, Hondurasin, Kazakstanin ja Jugoslavian liittotasavallan osalta (tiedoksiannettu numerolla K(2002) 4100) (ETA:n kannalta merkityksellinen teksti) (2002/863/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on muutettuna päätöksellä 2001/4/EY(2), ja erityisesti sen 2 artiklan 2 ja 3 kohdan, sekä katsoo seuraavaa: (1) Komission päätöksessä 97/296/EY(3), sellaisena kuin se on viimeksi muutettuna päätöksellä 2002/473/EY(4), luetellaan maat ja alueet, joista kalastustuotteiden tuonti ihmisravinnoksi on sallittua. Liitteessä olevassa I osassa luetellaan direktiivin 91/493/ETY mukaisen erityisen päätöksen soveltamisalaan ja II osassa päätöksen 95/408/EY 2 artiklan 2 kohdan soveltamisalaan kuuluvat maat ja alueet. (2) Komission päätöksissä K(2002) 4091(5), K(2002) 4090(6), K(2002) 4088(7), K(2002) 4096(8), K(2002) 4092(9), K(2002) 4097(10), K(2002) 4094(11), K(2002) 4098(12) ja K(2002) 4099(13) vahvistetaan erityiset tuontia koskevat edellytykset Grönlannista, Uudesta-Kaledoniasta, Costa Ricasta, Papua-Uudesta-Guineasta, Surinamesta, Sveitsistä, Mosambikista, Hondurasista ja Kazakstanista peräisin oleville kalastus- ja vesiviljelytuotteille. Tämän vuoksi mainitut maat olisi lisättävä liitteessä olevaan I osaan. (3) Jugoslavian liittotasavalta on toimittanut tiedot, joiden mukaan se täyttää yhteisön lainsäädännössä säädetyt vastaavat edellytykset ja pystyy varmistamaan, että sen yhteisöön viemät kalastustuotteet täyttävät direktiivissä 91/493/ETY säädetyt terveyttä koskevat vaatimukset. Sen vuoksi kyseinen maa on liitettävä luettelossa olevaan II osaan. Tämän maan toimivaltaisilta viranomaisilta saatujen tietojen ja takeiden perusteella on kuitenkin tarpeen rajata sallittujen kalastustuotteiden tuonti tästä maasta ainoastaan suoraan ihmisravinnoksi tarkoitettuihin luonnonvaraisiin kaloihin. Jugoslavian viranomaisten toimittamat tiedot eivät lisäksi koske Kosovoa, sellaisena kuin se on määriteltynä 10 päivänä kesäkuuta 1999 annetulla Yhdistyneiden Kansakuntien turvallisuusneuvoston päätöslauselmalla nro 1244. Kosovon hallinnosta vastaa kansainvälinen siviilihallinto, josta huolehtii Yhdistyneiden Kansakuntien väliaikaisen hallinnon operaatio Kosovossa (UNMIK). Sen vuoksi Kosovoa ei voida tässä vaiheessa sisällyttää luettelon II osaan. (4) Tarvittavan siirtymäkauden vuoksi päätökset K(2002) 4091, K(2002) 4090, K(2002) 4088, K(2002) 4096, K(2002) 4092, K(2002) 4097, K(2002) 4094 ja K(2002) 4098 tulevat voimaan 45 päivän kuluttua päivästä, jona ne on julkaistu Euroopan yhteisöjen virallisessa lehdessä, ja samaa määräaikaa on sovellettava tämän päätöksen täytäntöönpanoon. Koska kalastustuotteiden tuonti Jugoslavian liittotasavallasta sallitaan kuitenkin ensimmäistä kertaa tällä päätöksellä ja Kazakstanista päätöksellä K(2002) 4099, tällaiseen siirtymäkauteen ei ole tarvetta, ja koska kolme päivää on riittävä aika luvan julkaisemisen varmistamiseksi, tuonti tästä maasta voidaan sallia kolmen päivän kuluttua siitä, kun kyseiset päätökset on julkaistu Euroopan yhteisöjen virallisessa lehdessä. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 4artikla Korvataan päätöksen 97/296/EY liite tämän päätöksen liitteellä. 2 artikla 1. Tätä päätöstä sovelletaan 20 päivästä joulukuuta 2002. 2. Poiketen siitä, mitä 1 kohdassa säädetään, jäsenvaltiot voivat sallia kalastustuotteiden tuonnin Kazakstanista ja Jugoslavian liittotasavallasta(14) 8 päivästä marraskuuta 2002. 3 artikla Tämä päätös on osoitettu kaikille jäsenvaltioille. Tehty Brysselissä 29 päivänä lokakuuta 2002. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 122, 14.5.1997, s. 21. (4) EYVL L 163, 21.6.2002, s. 29. (5) Ks. tämän virallisen lehden, s. 11. (6) Ks. tämän virallisen lehden, s. 6. (7) Ks. tämän virallisen lehden, s. 1. (8) Ks. tämän virallisen lehden, s. 33. (9) Ks. tämän virallisen lehden, s. 19. (10) Ks. tämän virallisen lehden, s. 38. (11) Ks. tämän virallisen lehden, s. 24. (12) Ks. tämän virallisen lehden, s. 43. (13) Ks. tämän virallisen lehden, s. 48. (14) Pois lukien Kosovo, sellaisena kuin se on määriteltynä 10 päivänä kesäkuuta 1999 annetun Yhdistyneiden Kansakuntien turvallisuusneuvoston päätöslauselmassa nro 1244. LIITE Luettelo maista ja alueista, joista kaikkien kalastustuotteiden tuonti ihmisravinnoksi on sallittua I. Maat ja alueet, joita koskee neuvoston direktiivin 91/493/EY mukainen erityinen päätös AL - ALBANIA AR - ARGENTIINA AU - AUSTRALIA BD - BANGLADESH BG - BULGARIA BR - BRASILIA CA - KANADA CH - SVEITSI CI - NORSUNLUURANNIKKO CL - CHILE CN - KIINA CO -KOLUMBIA CR - COSTA RICA CU - KUUBA CZ - TSEKKI EC - ECUADOR EE - VIRO FK - ALKLANDINSAARET GA - GABON GH - GHANA GL - GRÖNLANTI GM - GAMBIA GN - GUINEA CONAKRY GT - GUATEMALA HN - HONDURAS HR - KROATIA ID - INDONESIA IN - INTIA IR - IRAN JM - JAMAIKA JP - JAPANI KR - ETELÄ-KOREA KZ - KAZAKSTAN LT - LIETTUA LV - LATVIA MA - MAROKKO MG - MADAGASKAR MR - MAURITANIA MU - MAURITIUS MV - MALEDIIVIT MX - MEKSIKO MY - MALESIA MZ - MOSAMBIK NA - NAMIBIA NC - UUSI-KALEDONIA NG - NIGERIA NI - NICARAGUA NZ - UUSI-SEELANTI OM - OMAN PA - PANAMA PE - PERU PG - PAPUA-UUSI-GUINEA PH - FILIPPIINIT PK - PAKISTAN PL - PUOLA RU - VENÄJÄ SC - SEYCHELLIT SG - SINGAPORE SI - SLOVENIA SN - SENEGAL SR - SURINAME TH - THAIMAA TN - TUNISIA TR - TURKKI TW - TAIWAN TZ - TANSANIA UG - UGANDA UY - URUGUAY VE - VENEZUELA VN - VIETNAM YE - JEMEN ZA - ETELÄ-AFRIKKA II. Maat ja alueet, jotka täyttävät neuvoston päätöksen 95/408/EY 2 artiklan 2 kohdan vaatimukset AE - ARABIEMIIRIKUNNAT AM - ARMENIA(1) AO - ANGOLA AG - ANTIGUA JA BARBUDA(2) AN - ALANKOMAIDEN ANTILLIT AZ - AZERBAIDZAN(3) BJ - BENIN BS - BAHAMA BY - VALKO-VENÄJÄ BZ - BELIZE CG - KONGON TASAVALTA(4) CM - KAMERUN CY - KYPROS DZ - ALGERIA ER - ERITREA FJ - FIDZI GD - GRENADA HK - HONGKONG HU - UNKARI(5) IL - ISRAEL KE - KENIA LK - SRI LANKA MM - MYANMAR MT - MALTA PF - RANSKAN POLYNESIA PM - SAINT PIERRE JA MIQUELON RO - ROMANIA SB - SALOMONINSAARET SH - SAINT HELENA SV - EL SALVADOR TG - TOGO US - AMERIKAN YHDYSVALLAT YT - MAYOTTE(6) YU - JUGOSLAVIA(7)(8) ZW - ZIMBABWE (1) Ainoastaan suoraan ihmisravinnoksi tarkoitettujen elävien rapujen (Astacus leptodactylus) tuonti sallittu. (2) Ainoastaan tuoreen kalan tuonti sallittu. (3) Ainoastaan kaviaarin tuonti sallittu. (4) Ainoastaan merellä pyydettyjen, jäädytettyjen ja lopulliseen pakkaukseen pakattujen kalastustuotteiden tuonti sallittu. (5) Ainoastaan suoraan ihmisravinnoksi tarkoitettujen elävien eläinten tuonti sallittu. (6) Vain jalostamattomien ja valmistamattomien tuoreiden vesiviljelytuotteiden tuonti sallittu. (7) Pois lukien Kosovo, sellaisena kuin se on määriteltynä 10 päivänä kesäkuuta 1999 annetun Yhdistyneiden Kansakuntien turvallisuusneuvoston päätöslauselmassa nro 1244. (8) Ainoastaan suoraan ihmisravinnoksi tarkoitettujen luonnonvaraisten kalojen tuonti sallittu.